CELEX: 62009TN0419
Language: hu
Date: 2009-10-16 00:00:00
Title: T-419/09. sz. ügy: 2009. október 16-án benyújtott kereset — Cybergun kontra OHIM — Umarex Sportwaffen (AK 47)

19.12.2009   
            
            
               HU
            
            
               Az Európai Unió Hivatalos Lapja
            
            
               C 312/37
            
         2009. október 16-án benyújtott kereset — Cybergun kontra OHIM — Umarex Sportwaffen (AK 47)
   (T-419/09. sz. ügy)
   2009/C 312/60
   A keresetlevél nyelve: francia
   
      Felek
   
   
      Felperes: Cybergun (Bondoufle, Franciaország) (képviselő: S. Guyot ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Umarex Sportwaffen GmbH & Co. KG (Arnsberg, Németország)
   
      Kereseti kérelmek
   
   
               —
            
            
               Az Elsőfokú Bíróság helyezze hatályon kívül az OHIM első fellebbezési tanácsának 2009. augusztus 5-i határozatát azon részében, amely az AK 47 védjegyet annak leíró jellegére való hivatkozással az 51. cikk (1) bekezdésének a) pontja alapján törölte, amely jogalapot a fellebbezés nem érintette;
            
         
               —
            
            
               az Elsőfokú Bíróság eljárási szabályzata 87. cikkének 2.§-a és 91. cikke alapján az OHIM-ot kötelezze a költségek viselésére, ideértve a felperes részéről jelen eljárás során felmerült költségeket, köztük az okiratok fordításának költségeit, ügyvédi költségeit, adott esetben szállás- és útiköltségeit; az Elsőfokú Bíróság ezen összeget 20 000 euróban határozza meg.
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: az „AK 47” szóvédjegy a 28. osztályba tartozó áruk vonatkozásában — 4 528 378. sz. védjegybejelentés
   
      A közösségi védjegy jogosultja: a felperes.
   
      A közösségi védjegy törlését kérelmező fél: Umarex Sportwaffen GmbH & Co. Kommanditgesellschaft.
   
      A törlési osztály határozata: a törlési osztály az érintett védjegy törlése iránti kérelmet elutasította.
   
      A fellebbezési tanács határozata: a fellebbezési tanács a törlési osztály határozatát hatályon kívül helyezte és a közösségi védjegyet törölte.
   
      Jogalapok: Azon jogalapra, nevezetesen a 40/94/EK rendelet 51. cikke (1) bekezdésének a) pontja [helyébe lépett a 207/2009/EK rendelet 52. cikke (1) bekezdésének a) pontja)], amelyen a védjegy annak leíró jellege folytán történt törlése alapult, soha nem hivatkoztak az első fellebbezési tanács előtti iratváltások folyamán, és egyébként a védjegy leíró jellegű védjegyként való értékelése téves.